07255100 | Jaarboeke 2016 | Universiteit van Pretoria
Program: MPhil Arbeidsverhoudingebestuur
07255100 Fakulteit Ekonomiese en Bestuurswetenskappe Duur van studie: 2 jaar Totale krediete: 240
(i) Behoudens die bepalings van Algemene Regulasies G.1.3 en G.62 is ‘n toepaslike BHons-graad ‘n vereiste vir toelating tot die magisterstudie met die uitsondering dat ten opsigte van die spesialiseringsrigting Entrepreneurskap kandidate met ‘n driejaar baccalaureusgraad en ‘n nagraadse diploma ook toegelaat kan word onderhewig aan die diskresie van die Dekaan in oorleg met die betrokke departementshoof en op voorwaarde dat bewys gelewer kan word van toepaslike ervaring en kundigheid.
(ii) Die betrokke departementshoof kan addisionele vereistes vir toelating stel.
(iii) Spesifieke departemente het verskillende toelatingsvereistes wat in die Nagraadse brosjure van die Fakulteit gepubliseer word.
(iv) Die aantal studente sal bepaal word volgens die Universiteit se groeibeleid
(v) Die Dekaan behou die reg voor om verdienstelike kandidate te plaas om die diversiteitsprofiel van die studente aan te pas.
(i) Die magistergraad word toegeken op grond van ‘n verhandeling oor ‘n goedgekeurde onderwerp met dien verstande dat die Dekaan op aanbeveling van die departementshoof kan goedkeur dat die verhandeling vervang word die verwerwing van ‘n voorgeskrewe aantal modulekrediete en die voltooiing van ‘n miniverhandeling.
(ii) Die modules wat aangebied word kredietwaardes en leerplanne is op aanvraag by die betrokke departementshoof verkrygbaar.
(iii) Die module EBW 801 (of enige ander module in Navorsingsmetodologie soos deur die betrokke departement vereis) is verpligtend vir alle programme met dien v